CELEX: 32013D0048
Language: lt
Date: 1358812800000
Title: 2013/48/ES: 2013 m. sausio 22 d. Tarybos įgyvendinimo sprendimas, kuriuo iš dalies keičiamas Įgyvendinimo sprendimas 2011/77/ES dėl Sąjungos finansinės pagalbos suteikimo Airijai

24.1.2013   
            
            
               LT
            
            
               Europos Sąjungos oficialusis leidinys
            
            
               L 21/30
            
         
      TARYBOS ĮGYVENDINIMO SPRENDIMAS
   
   2013 m. sausio 22 d.
   kuriuo iš dalies keičiamas Įgyvendinimo sprendimas 2011/77/ES dėl Sąjungos finansinės pagalbos suteikimo Airijai
   (2013/48/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. gegužės 11 d. Tarybos reglamentą (ES) Nr. 407/2010, kuriuo nustatoma Europos finansinės padėties stabilizavimo priemonė (1), ypač į jo 3 straipsnio 2 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Airijos prašymu Taryba jai suteikė finansinę pagalbą remiantis Įgyvendinimo sprendimu 2011/77/ES (2), remdama griežtą ekonomikos ir finansų reformų programą, kuria siekiama atkurti pasitikėjimą, sudaryti sąlygas tvariam ekonomikos augimui atkurti ir apsaugoti Airijos, euro zonos ir Sąjungos finansinį stabilumą;
            
         
               (2)
            
            
               pagal Įgyvendinimo sprendimo 2011/77/ES 3 straipsnio 9 dalį Europos Komisija kartu su Tarptautiniu valiutos fondu (TVF) ir Europos Centriniu Banku (ECB) aštuntą kartą peržiūrėjo Airijos valdžios institucijų pažangą įgyvendinant sutartas priemones, taip pat tų priemonių veiksmingumą ir jų ekonominį bei socialinį poveikį;
            
         
               (3)
            
            
               padaryta nemaža pažanga įgyvendinant programoje numatytus bankų finansinio įsiskolinimo mažinimo tikslus. Konkrečiai, du vietos bankai jau pasiekė arba baigia pasiekti tikslą užtikrinti 122,5 % paskolų ir indėlių santykį, kurį iš pradžių buvo numatyta pasiekti ne vėliau kaip 2013 m. pabaigoje. Likęs vietos bankas baigė parduoti kai kurį nestrateginį turtą ir jo programiniai finansinio įsiskolinimo mažinimo reikalavimai bus iš naujo įvertinti po to, kai Europos Komisija priims sprendimą dėl jo restruktūrizavimo plano;
            
         
               (4)
            
            
               atsižvelgiant į tą nemažą pažangą, su bankų finansinio įsiskolinimo mažinimu, siekiant nominalių nestrateginio turto pardavimo tikslų, susijusios programoje numatytos stebėsenos sistemos ir pažangios stebėsenos, skirtos užtikrinti, kad bankai gerintų savo grynuosius stabilaus finansavimo rodiklius ir likvidumo padengimo rodiklius, modifikavimas padėtų išvengti bet kokio nereikalingo bankų indėlių įkainių nustatymo iškraipymo ir parengtų bankus vykdyti „Bazelio III“ likvidumo reikalavimus;
            
         
               (5)
            
            
               atsižvelgiant į tuos pokyčius ir aplinkybes, Įgyvendinimo sprendimas 2011/77/ES turėtų būti iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2011/77/ES 3 straipsnis iš dalies keičiamas taip:
   
               1.
            
            
               8 dalies c punktas pakeičiamas taip:
               
                           „c)
                        
                        
                           vietos bankų finansinio įsiskolinimo mažinimas siekiant 2011 m. PLAR nustatytų nominalių nestrateginio turto pardavimo ir amortizacijos tikslų, jei nesutarta kitaip su Europos Komisija vertinant bankų restruktūrizacijos planus, ir bankų pažangos siekiant vykdyti atitinkamus „Bazelio III“ likvidumo ir grynojo stabilaus finansavimo rodiklio reikalavimus stebėjimas laikantis pagal programą suderintos pažangios stebėsenos sistemos;“;
                        
                     
         
               2.
            
            
               10 dalis pakeičiama taip:
               „10.   Per 2013 m. Airija pagal susitarimo memorandumo sąlygas:
               
                           a)
                        
                        
                           užbaigia bankų testavimą nepalankiausiomis sąlygomis derinant su Europos bankininkystės institucijos (toliau – EBI) atliekamu testavimu ir remiantis 2011 m. peržiūros dėl riziką ribojančio kapitalo vertinimo ir 2012 m. finansinių priemonių programos rezultatais. Testavimas nepalankiausiomis sąlygomis yra griežtas ir toliau grindžiamas patikimomis paskolų nuostolių prognozėmis, užtikrinant didelį skaidrumą. Rezultatai skelbiami atsižvelgiant į kito EBI testavimo laiką;
                        
                     
                           b)
                        
                        
                           mažina vietos bankų finansinį įsiskolinimą siekiant 2011 m. PLAR nustatytų 2013 m. pabaigos nominalių nestrateginio turto pardavimo ir amortizacijos tikslų, jei nesutarta kitaip su Europos Komisija vertinant bankų restruktūrizacijos planus, ir stebi bankų pažangą siekiant vykdyti atitinkamus „Bazelio III“ likvidumo ir grynojo stabilaus finansavimo rodiklio reikalavimus laikantis pagal programą suderintos pažangios stebėsenos sistemos.“
                        
                     
         2 straipsnis
   Šis sprendimas skirtas Airijai.
   
      Priimta Briuselyje 2013 m. sausio 22 d.
      
         
            Tarybos vardu
         
         
            Pirmininkas
         
         M. NOONAN
         
      
   
   
      (1)  OL L 118, 2010 5 12, p. 1.
   
      (2)  OL L 30, 2011 2 4, p. 34.